b'\n_START_ARTICLE_\nTrondheimsleia\n_START_PARAGRAPH_\nTrondheimsleia er havomr\xc3\xa5det mellom Sm\xc3\xb8la og Hitra og fastlandet. I s\xc3\xb8r grenser leia mot Rams\xc3\xb8yfjorden som skiller Sm\xc3\xb8la fra Hitra og i nord g\xc3\xa5r leia over i utl\xc3\xb8pet av Trondheimsfjorden ved Agdenes._NEWLINE_Hurtigruten og Kystekspressen mellom Kristiansund og Trondheim trafikkerer Trondheimsleia p\xc3\xa5 langs, mens bilferga mellom Aure og Sm\xc3\xb8la krysser leia._NEWLINE_Leia er sv\xc3\xa6rt dyp, opptil 250 meter p\xc3\xa5 det dypeste, noe som skapte problemer da Hitratunnelen ble prosjektert. Mellom J\xc3\xb8sn\xc3\xb8ya ved Sandstad p\xc3\xa5 Hitra og Hemnskjel i Snillfjord ble det funnet en terskel som \xc2\xabbare\xc2\xbb var 185 meter dyp og her ble tunnelen til slutt bygget med det laveste punktet p\xc3\xa5 264 meter.'